תור הזהב של הקומיקס

תור הזהב של הקומיקס (באנגלית: Golden Age of Comic Books) מתייחס לפרק זמן היסטורי בשוק הקומיקס האמריקאי שנמשך מסוף שנות ה-30 של המאה ה-20 ועד לסוף שנות ה-40 או לתחילת שנות ה-50. במשך זמן זה, חוברות קומיקס מודרניות פורסמו לראשונה על ידי חברות כ-DC קומיקס ומארוול קומיקס וזכו להצלחה ופופולריות. הארכיטיפ של גיבור-העל נוצר, ורבים מגיבורי-העל המפורסמים ביותר הפציעו לראשונה, ביניהם סופרמן, באטמן, קפטן אמריקה, וונדר וומן, קפטן מארוול והסאב מרינר וכן קבוצות גיבורי-על כחברת הצדק של אמריקה.

תקופת זמן זו הציגה את חוברת הקומיקס כדוגמה אמנותית לזרם המיינסטרים וכן הביאה לביסוסו של לקסיקון אמנותי ומוסכמות יצירתית על ידי סופרים, מאיירים ועורכים מהראשונים בדורם. תור הכסף של הקומיקס היה המשכו של תור הזהב, כשלאחריו הגיעו תור הארד של הקומיקס והעידן המודרני של הקומיקס.

היסטוריה
מאורע אחד שבישר על תחילתו של תור הזהב של הקומיקס היה הצגתו של סופרמן בחוברת Action Comics מס' 1 משנת 1938, תחת פרסומה של חברה שתיקרא לימים DC קומיקס. כמה מתארכים את תחילתו של תור הזהב עוד בתחילת שנות ה-30 של המאה ה-20. בשנת 1933 פורסם הקומיקס הראשון בגודל המתאים, שלימים יגדיר את הפורמט. כמה היסטוריונים, ביניהם רוג'ר סאבין, מתארכים את תחילתו של תור הזהב לפרסומן של חוברות הקומיקס הראשונות שמציגות סיפורים מקוריים מאשר הדפסות מחודשות של רצועות קומיקס מעיתונים בידי DC קומיקס לעתיד, כלומר שנת 1935. בין השנים 1939–1941, חברות DC קומיקס ו-All American Publishing הציגו גיבורי-על פופולריים כבאטמן ורובין, וונדר וומן, פלאש, גרין לנטרן, אטום, הוקמן ואקווהמן. באותה עת, חברת טיימלי קומיקס - מארוול קומיקס לעתיד - הציגה את גיבורי-העל הלפיד האנושי, הסאב מרינר וקפטן אמריקה.

אף על פי שדמויותיהם של החברות DC וטיימלי (שהתפתחה לכדי מארוול קומיקס) הן יותר מפורסמות כיום, מחזורי ההפצה משערים שכותר גיבור-העל המצליח ביותר בשנים מוקדמות אלו היה דווקא קפטן מארוול של חברת פאוסט קומיקס, עם מכירות של כ-1.4 מיליון עותקים לחוברת שעברו בנקל את שאר סדרות הקומיקס לאותה תקופה. דמויות פופולריות נוספות היו איש הפלסטיק של חברת קווליטי קומיקס והספיריט, הבלש עטוי המסכה וחסר הכוחות של הקרטוניסט ויל אייזנר.

מלחמת העולם השנייה השפיעה רבות על שוק הקומיקס של התקופה. חוברות קומיקס, בעיקר אלה שעוסקים בגיבורי-על, צברו פופולריות בזמן המלחמה כאמצעי בידור זול ונגיש אודות הניצחון של הטוב נגד הרע. חברות קומיקס הראו את גיבוריהם נלחמים במדינות הציר, שערי גיליונות הציגו גיבורים המכים בפרצופו של אדולף היטלר, מנהיג כוחות הנאציזם, או שנלחמים בקריקטורות של חיילים יפנים.

למרות שיצירתם של גיבורי-העל הייתה התרומה הגדולה ביותר של תור הזהב לתרבות הפופ, ז'אנרים נוספים הופיעו בדוכני העיתונים, כמו הומור, מערבונים, רומנים, וסיפורי הרפתקאות בג'ונגל. היסטוריית הקומיקס לפי סטרנקו מציינת, כי היו אלה הדמויות של חברת של קומיקס כמו מיקי מאוס, דונלד דאק וטרזן - שהיוו השראה לסרטי האנימציה של חברת וולט דיסני - שעקפו את המכירות של גיבורי-העל.

אחרית המלחמה והעידן האטומי
ממוזער|שמאל|עטיפת חוברת קומיקס ספקולטיבית מ-1952. בכותרת: "רק אמריקה חזקה תוכל למנוע מלחמה אטומית"
כמו מלחמת העולם השנייה, המרוץ הגרעיני של שנת 1945 הפך לנושא חם בקומיקסים שלאחר המלחמה. עד לסוף שנות ה-40 של המאה ה-20 החלו להופיע חוברות קומיקס למטרת חינוך והסברה כמו "דאגווד מפצל את האטום". גיבורי-על בעלי כוחות גרעיניים הופיעו לראשונה, כמו ת'נדרבולט האטומי ואיש האטום. סרטון הטלוויזיה "סופרמן נגד איש האטום" הציג את מאבקו של סופרמן בנבל-על בעל כוחות גרעיניים, בו בעת שחולשתו לקריפטונייט הזכירה את הסכנות של קרינה מייננת. בניגוד לדמויות רציניות אלה הוצגו חיות מצחיקות כמו "העכבר האטומי" ו"הארנב האטומי". היסטוריון הקומיקס פרנק זאס מציין שדווקא יצירות חמודות שכאלה עזרו לקהל הקוראים הצעיר להתמודד עם הפחדים שבנשק הגרעיני ולנטרל חרדות שעלו עקב הכוח האטומי. גיבורי-העל החלו להילחם בקומוניסטים, וכמה מהם היו מעורבים במלחמת קוריאה.

סופה של תקופה
כאשר מלחמת העולם השנייה הסתיימה, הפופולריות של שוק הקומיקס העוסק בגיבורי-העל דעכה. במאמץ לשמור על הקוראים, המפרסמים החלו להרחיב את פעילותם אל מעבר לגיבורי-העל לז'אנרים כמלחמה, מערבונים, רומנים, פשע, מדע בדיוני וספרות אימה. כתוצאה מכך, רבים מסדרות גיבורי-העל בוטלו.

המשכו של תור הזהב, תור הכסף של הקומיקס, מזוהה בתור ההתחלה להצגתו של גיבור-העל המצליח הראשון מאז תור הזהב, הפלאש בארי אלן.

חוברות
 DC קומיקסכותרגיליוןתאריך יציאהשייכותAction Comics1יוני 1938הופעה ראשונה של סופרמן ולויס לייןAction Comics6נובמבר 1938הופעה ראשונה של ג'ימי אולסןNew York World's Fair Comics1אפריל 1939הופעה ראשונה של סאנדמןDetective Comics27מאי 1939הופעה ראשונה של באטמן וג'יימס גורדוןFlash Comics1ינואר 1940הופעה ראשונה של הפלאש ג'יי גאריק, הוקמן והוקגירלWhiz Comics2פברואר 1940הופעה ראשונה של קפטן מארוולDetective Comics36פברואר 1940הופעה ראשונה של הוגו סטריינג'More Fun Comics52פברואר 1940הופעה ראשונה של הספקטרAdventure Comics48מרץ 1940הופעה ראשונה של איש השעהAction Comics23אפריל 1940הופעה ראשונה של לקס לות'רDetective Comics38אפריל 1940הופעה ראשונה של רוביןBatman1אביב 1940הופעה ראשונה של הג'וקר וקאטוומןMore Fun Comics55מאי 1940הופעה ראשונה של דוקטור פייתDetective Comics40יוני 1940הופעה ראשונה של פני חימרAll-American Comics16יולי 1940הופעה ראשונה של הגרין לנטרן אלן סקוטAll-American Comics19אוקטובר 1940הופעה ראשונה של אטוםNational Comics5נובמבר 1940הופעה ראשונה של מקס מרקוריSuperman7נובמבר 1940הופעה ראשונה של פרי וייטAll-Star Comics3דצמבר 1940הופעה ראשונה של חברת הצדק של אמריקהAll-American Comics25אפריל 1941הופעה ראשונה של דוקטור מידנייטWorld's Finest Comics3ספטמבר 1941הופעה ראשונה של הדחלילMore Fun Comics71ספטמבר 1941הופעה ראשונה של ג'וני קוויקWonder Woman1אוקטובר 1941הופעה ראשונה של ארסMore Fun Comics73נובמבר 1941הופעה ראשונה של החץ הירוק, ספידי ואקווהמןAll-Star Comics8דצמבר 1941הופעה ראשונה של וונדר וומן, סטיב טרבור, היפוליטהDetective Comics58דצמבר 1941הופעה ראשונה של הפינגוויןSansation Comics1ינואר 1942הופעה ראשונה של ויילדקטSansation Comics2פברואר 1942הופעה ראשונה של אטה קנדיDetective Comics66אוגוסט 1942הופעה ראשונה של דו-פרצוףBatman16אפריל-מאי 1943הופעה ראשונה של אלפרד פניוורת'Superman50ספטמבר 1944הופעה ראשונה של מיסטר מקסיזפטלקAll-American Comics61אוקטובר 1944הופעה ראשונה של סולומון גרנדיGreen Lantern10דצמבר 1944הופעה ראשונה של ונדל סאבאג'More Fun Comics101ינואר-פברואר 1945הופעה ראשונה של סופרמן כסופרבויThe Marvel Family1דצמבר 1945הופעה ראשונה של אדם השחורWonder Woman23מאי 1947הופעה ראשונה של וונדר וומן כוונדר גירלFlash Comics86אוגוסט 1947הופעה ראשונה של הקנרית השחורהDetective Comics140אוקטובר 1948הופעה ראשונה של איש החידותBatman49אוקטובר-נובמבר 1948הופעה ראשונה של הכובען המטורףWonder Woman37ספטמבר 1949הופעה ראשונה של סירסיBatman59יוני-יולי 1950הופעה ראשונה של דדשוטSuperboy10ספטמבר-אוקטובר 1950הופעה ראשונה של לאנה לאנגDetective Comics184יוני 1952הופעה ראשונה של פיירפלייDetective Comics255נובמבר 1955הופעה ראשונה של הצייד ממאדים

 מארוול קומיקסכותרגיליוןתאריך יציאהשייכותMotion Picture Funnies Weekly1אפריל 1939הופעה ראשונה של נאמורMarvel Comics1אוקטובר 1939הופעה ראשונה של הלפיד האנושיMarvel Mystery Comics13נובמבר 1940הופעה ראשונה של ויז'ן (ארקוס)Captain America Comics1מרץ 1941הופעה ראשונה של קפטן אמריקה, באקי בארנסCaptain America Comics7אוקטובר 1941הופעה ראשונה של הגולגולת האדומהMarvel Mystery Comics49נובמבר 1943הופעה ראשונה של מיס אמריקהMarvel Mystery Comics82מאי 1947הופעה ראשונה של נאמורהVenus6אוגוסט 1949הופעה ראשונה של לוקי

קישורים חיצוניים

 Grand Comics Database


הערות שוליים

*